પ્રાપ્ત વિગત અનુસાર ન્યાયમંદિર નજીકના વણઝારાવાસમાં રહેતા બદાજી ઉમાજી વણઝારા ટ્રાન્સપોર્ટનો ધંધો કરી રહ્યા છે. તેઓ છેલ્લા પચ્ચીસ વર્ષથી શહેરમાં ભવાની ટ્રાન્સપોર્ટના ધંધા સાથે સંકળાયેલા છે. ખેડાવાડા ગામના મહિપતસિંહ નટવરસિંહ ઝાલાએ તેમની ભવાની ટ્રાન્સપોર્ટની ઓફીસે આવી જણાવેલ કે જોરાપુર ગામની સીમમાં સાબરમતી નદીના પટમાં સરકારી જમીનમાં મારી લીઝ મંજુર થયેલ છે, મને રૂા.૫ લાખ આપો તો આ લીઝમાં તમને પાવર ઓફ એટર્ની કરી આપુ. જેથી ટ્રાન્સપોર્ટરે ખેડાવાડા મહિપતસિંહના ઘરે જઇ રૂા.૫ લાખ રોકડા આપ્યા હતા અને ખેડાવાડાના મહિપતસિંહ ઝાલાએ રૂા.૫૦૦ના સ્ટેમ્પ પેપર પર લીઝ અંગેનો ભાગીદારી કરાર અને પાવર ઓફ એટર્ની કરી આપ્યા હતા. ત્યારબાદ તા.૨૫-૪-૨૦૧૭ ના રોજ મહિપતસિંહ ઝાલાએ રૂા.૫૦૦ના સ્ટેમ્પ પેપર પર જોરાપુરના રહીશ સુરેશભાઇ શંકરભાઇ પટેલને ભાગીદારી કરાર કરી આપી પાવર ઓફ એટર્ની ટ્રાન્સપોર્ટરને પૂછયા વગર કરી આપ્યા હતા.